గుర్గాన్: హర్యానా మనేసర్లోని మారుతి సుజుకి ప్లాంటులోకి ఓ చిరుతపులి ప్రవేశించడంతో కార్ల తయారీ నిలిచిపోయింది. గురువారం తెల్లవారు జామున 4 గంటలకు చిరుతపులి ఫ్యాక్టరీలోకి ప్రవేశించినట్టు సెక్యూరిటీ సిబ్బంది గుర్తించారు. వెంటనే పోలీసులకు సమాచారం అందించడంతో.. చిరుతను పట్టుకునేందుకు పోలీసులు, అటవీశాఖ సిబ్బంది రంగంలోకి దిగారు. సీసీటీవీల ద్వారా చిరుతపులి కదలికలను గమనిస్తూ దాన్ని పట్టుకునేందుకు ప్రయత్నిస్తున్నారు. కాగా రాత్రిపూట ఉద్యోగులు ఎవరూ ప్లాంట్లో లేకపోవడంతో అందరూ క్షేమంగా బయటపడ్డారు. ఉదయం ఏడుగంటలకు ఫ్యాక్టరీకి వచ్చిన సిబ్బందిని, సెక్యూరిటీ గార్డులను అధికారులు ముందు జాగ్రత్తగా బయటే ఉంచారు. ఈ ప్లాంట్లో దాదాపు 2 వేల మంది వరకు పనిచేస్తున్నట్టు సమాచారం. వారంతా ఎప్పుడు చిరుతపులి బయటికి వస్తుందా.. పనిమొదలు పెడదామా అన్నట్టు ఎదురుచేస్తున్నారు. కాగా చిరుతను సురక్షితంగా పట్టుకునేందుకు 100 మందికి పైగా రెస్క్యూ సిబ్బంది పనిచేస్తున్నట్టు డీసీపీ అశోక్ బక్షి వెల్లడించారు.
gurgan: haryana manesarloni maaruti sujuki plaantuloki oo chirutapuli pravesinchadamto kaarla tayaarii nilichipoyindi. guruvaram tellavaaru jaamuna 4 gantalaku chirutapuli factoryloki pravesinchinattu security sibbandi gurtinchaaru. ventane polisulaku samacharam andinchadamtho.. chirutanu pattukunenduku poliisulu, ataveesaakha sibbandi rangamloki digaaru. cctvla dwara chirutapuli kadalikalanu gamanistuu daanni pattukunenduku prayatnistunnaaru. kaga raatripuuta udyogulu evaruu plantlo lekapovadamto andaruu kshemangaa bayatapaddaru. udayam edugantalaku factoryki vachina sibbandini, security gaardulanu adhikaarulu mundu jaagrattagaa bayate unchaaru. ee plantlo daadaapu 2 vela mandi varaku panichestunnattu samacharam. vaarantaa eppudu chirutapuli bayatiki vastundaa.. panimodalu pedadama annattu eduruchestunnaru. kaga chirutanu surakshitamgaa pattukunenduku 100 mandiki paiga rescue sibbandi panichestunnattu dcp ashok bakshi velladinchaaru.